Referat fra styremøte i Heidal historielag den 21.03.2019 på Landhandleriet:

Tilstede: Harald G, Svein S, Edvin E, Gustav E, Arne A R, Rita R.

1: Konstituering av det nye styret: Kasserer: Harald G.

Sekretær: Rita R.

Nestleder: Svein S.

2: Planer for 2019:

* Årboken: Arbeidet er godt i gang.
* Ope helg: Stand, quiz, boksalg.
* Undergruppene (vandregruppen, arkeologigruppen og slektsforskningsgruppen) inviteres til neste møte.
* Forslag til temakvelder: Edvin snakker med Torgeir T. Garmo om han er interessert i å delta på en temakveld i løpet av året. Temaønske: Jernblestringen.
* Edvin spør Terje Kleiven om han er interessert i å snakke om idrettshistorie, Bolstad eller arbeiderbevegelsen på en temakveld.
* Svein spør om Ole Kristian Ødegård vil være med på en temakveld.
* Arne snakker med Arild Teigen om han kan snakke om et tema på en temakveld.
* Kulturminner: Steinen ved Søre Prestgard. Arne tar kontakt med Per P for videre planlegging.
* Granrudsætra. Har fått kostnadsoverslag. Skal sende søknad til Kulturminnefondet. Svein og Per skriver et støttebrev.
* Busstur til sommeren/høsten til Heggenes kirke. Valdres folkemuseet. Arne tar kontakt.

3: «Heime og ute» Hans Hosar fortalte om brevvekslinga på Kristian Prestgard-jubileet. Gustav tar kontakt med Bakke. Gir tilbakemelding på et senere møte om han er interessert i å holde foredraget på nytt på en temakveld.

4: Eiendeler på Heidal ysteri. Skriftlig avtale med bilde for dokumentasjon. Arne ordner dette.

Svein tar kontakt med Karen Marie ang. tingene som ligger i safen på Øvre Åseng.

5: Neste år skal betalingen for kaffe og biteti avtales med klassekontaktene i forkant av årsmøtet.

Rita Randen

Sekretær